recursal/SuperWikiNEXT-32B huggingface dataset:
**Жоао Ваз Кортереал** (порт. João Vaz Corte-Real) (1420 – 1496) бил португалски морепловец и истражувач.

Животопис
---------

Во 1474 добил имот на Азорските Острви, поради откривање земја која е наречена Terra Nova do Bacalhau (Нова земја бакаларите). Постојат мислења дека тоа било Њуфаундленд. Неговите синови, Гаспар Кортереал и Мигел Кортереал, исто така биле истражувачи на брегот на Канада.

Можно е да ја открил Америка дваесет години пред Колумбо.
Бидејќи не постојат сигурни докази, тврдењата за неговите откритија истануваат остануваат да бидат шпекулации.

Наводи
------

1. ↑  Diffie et al. 1977, p. 447-449

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Корејски шлем од осум плочки во корејски стил, Метрополитен музеј на уметност, Њујорк.
**Шлем од осум плочки во корејски стил** (кинески :*朝鲜式八板头盔*) — шлем произведен помеѓу 14 и 16 век или на Корејскиот Полуостров или во Монголија. Овој шлем се состои од осум плочки направени од железо. Се шпекулира дека овој стил на шлем бил раширен на Корејскиот Полуостров од тибетските области. Шлемови со слична структура може да се видат во Тибет, додека двете верзии на шлемот се направени од железо и кожа. Но, шлемовите со осум плочки во корејски стил се разликуваат од оние во тибетски стил по релативно помалите димензии. Обично шлемот со осум плочки во тибетски стил се високи 21–22 см. Но, шлемот во корејски стил е висок само 13 см. Во денешно време изложен е во музејот на уметноста Метрополитен, Њујорк, шлемот во корејски стил е со должина од 24,3 см, ширина од 21 см и тежина од 1065,9 г.

Опис
----

Овој вид на шлемови наречени б*а бан* историски настанал во 8 век од нашата ера. Неговата употреба се протегала од 8 век до 16 век од нашата ера. Првично бил виден во тибетскиот регион. Причината поради која е наречен „Шлем од осум плочки", е тоа што се состои од осум плочки направени од железо и кожа. Изненадувачки, многу добро сочувани осум плочки во тибетски стил може да се видат во повеќе тибетски манастири. Шлемовите во тибетски стил се слични на корејските шлемови по структура. Но, тибетските се доста поголеми од корејските. Обично, шлемот во тибетски стил е со висина од 21–22 см, а корејскиот примерок во музејот на уметноста Метрополитен во Њујорк е висок само 13 см. Бидејќи не се пронајдени доволно докази при истражувањата, не се знае дали е користено ремче за држење под брадата. Но, ниту корејски ниту тибетски шлемови со осум плочки биле најдени со ремче за под брада.

Наводи
------

1. ↑  „Helmet of Eight Plates in the Korean Style". Metropolitan Museum of Art. Посетено на 2017-11-21.
2. 1 2  La Rocca, Donald J. (2014). *Recent Acquisitions of Tibetan and Mongolian Arms and Armor in the Metropolitan Museum of Art, Part 2*. **2**. New York: The Metropolitan Museum of Art. стр. 190–191.
3. 1 2  „Tibetan Lamellar Helmet". Royal Oak Armory. Архивирано од изворникот на 2018-01-29. Посетено на 2017-11-21.

Белешки
-------

1. ↑  Овие шлемови од осум плочки можеби потекнуваат од монголската област. Но, сегашната теорија е дека тие потекнуваат од севернокорејските области.

Надворешни врски
----------------

* Веб-страница на музејот на уметноста „Метрополитен"
**Магдоносот** (науч. *Petroselinum crispum*) е светлозелено, двегодишно растение кое се користи како зачин. Потекнува од Иран. Тој е многу чест во блискоисточната, европската и американската кујна. Магдоносот се користи поради неговите листови, слично како и кориандерот (познат како *кинески магдонос* или *цилантро*), иако има поблаг вкус. 

Две форми на магдонос се користат во исхраната: оној со извиткани листови и италијанскиот (или рамнолисен магдонос *P. neapolitanum*). Магдоносот со извиткани листови често се користи како гарнир. Рамнолисниот магдонос има појак вкус, што доаѓа од повисоката количина на етерични масла. Една состојка на етеричното масло е апиолот.

Друг тип на магдонос произведува многу подебели корења отколку видовите кои се одгледуваат поради нивните листови. Овој тип е чест во средна и источна Европа.

Опис
----

Листови од магдонос
Градинскиот магдонос е светлозелено, мазно, двегодишно тревесто растение во умерените климатски подрачја, а едногодишно во суптропските и тропските подрчја.
Питагорина теорема има најмалку 370 познати докази
**Теоремата**, во основа, е логички исправно тврдење чија точност може да се утврди. Семантички гледано, теорема, тврдење и став (барем во математиката) имаат исто значење. За нив нужно е врзан доказ. Теоремите се основно средство за проширување на математичкото знаење, т.е. тие се креативни, за разлика од дефинициите и аксиомите кои се некреативни. Тесно поврзани со теоремите се уште два поима: лема и последица. Лемите може да им претходат на теоремите, како еден вид пред-тврдења, додека последиците може следат по теоремите, како разгледување на специјални случаи кога условите на теоремата се исполнети.

Теоремите обично имаат три дела: тврдење (став), заклучок и доказ. Правилната формулација на теоремите е ограничена на логичка импликација и логичка еквиваленција, односно:

* импликација: *ако A тогаш B*;
* еквиваленција: *A ако и само ако B*;

Последниот израз логички соодветствува со изразот *ако A тогаш B и ако A тогаш B*.

Кога теоремата еднаш е докажана, може на неа да се повикаме во која било ситуација, при докажување на некои други теореми и слично.

Секогаш е полесно направи тврдењето, отколку тоа да се докаже. Затоа не е чудно што постојат теореми кои долго време не можеле да бидат докажани (како Последната Фермаова теорема) или кои сѐ уште, по долги години не можат да бидат докажани.

Теоремите главно не се именуваат, но оние многу важните ги носат имињата на математичарите кои први понудиле нивни доказ или први ги формулирале. Такви се на пример: Питагоровата теорема, теоремата на Кронекер-Капели, теоремите на Ферма (особено позната е Последната), теоремите на: Рол, Лагранж и Коши (т.н. теореми за средна вредност или основни теореми на диференцијалното сметање) итн.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NDL: 00577594

 |

 |



1. ↑  Elisha Scott Loomis. „The Pythagorean proposition: its demonstrations analyzed and classified, and bibliography of sources for data of the four kinds of proofs" (PDF). *Education Resources Information Center*. Institute of Education Sciences (IES) of the U.S. Department of Education. Посетено на 2010-09-26. Originally published in 1940 and reprinted in 1968 by National Council of Teachers of Mathematics.
Бојан Мамиќ во 2010 година
**Бојан Мамиќ** (роден на 13 септември 1981 година) е српски фудбалер кој неодамна настапувал за екипата на Парнахиба.

Клупска кариера
---------------

Бојан Мамиќ претставувал поголем број клубови во српските пониски лиги особено низ градот Белград. Тој бил плодотворен со своите голови во период додека настапувал за тие клубови.

Во 2006 година, Бојан Мамиќ за прв пат се преселил од Србија во Минск, главниот град на Белорусија. Играјќи за екипата на МТЗ-РИПО од Минск, Мамиќ настапил на вкупно 36 натпревари и постигнал 6 голови. Својот прв настап на едно европско натпреварување го имал со екипата на МТЗ-РИПО Минск, кога клубот играл во натпреварите на Куп на УЕФА Интертото. Неговиот клуб се обидувал да обезбеди место во Лигата на Европа на УЕФА. На тие два натпревари од Купот на УЕФА Интертото Мамиќ успеал да постигне два гола.

Добрата форма на Бојан Мамиќ во белорускиот клуб го довела до трансфер во литванскиот врвен тим ФК Атлантас, во 2008 година. Тоа бил краток престој во клубот од Клајпеда, пред да биде префрлен во друг литвански клуб, односно во екипата на ФБК Каунас од вториот по големина литвански град Каунас. Мамиќ поминал осум месеци како член на ФБК Каунас. Во 2008 година тој ја имал својата прва можност да игра на натпреварите од квалификациите за Лигата на шампионите на УЕФА. Екипата на ФБК Каунас била елиминирана од натпреварувањето иако имале еден нерешен натпревар против италијанскиот клуб Сампдорија во нокаут фазата од Лигата на Европа на УЕФА.

Бојан Мамиќ, подоцна во месец јули 2009 година се приклучил на унгарското државно првенство, односно преминал во екипата на Ференцварош ТЦ.

По престојот во Унгарија тој се приклучил на бразилскиот клуб Парнахиба откако во меѓувреме кратко престојувал во малтешкиот клуб Мкаба. Бојан Мамиќ тренирал со тимот на Парнахиба СЦ во претсезоната 2016 година, но никогаш не одиграл ниту еден натпревар за тој клуб. Наместо тоа, тој одлучил да се повлече од фудбалот и да продолжи со својата фудбалска академија со полн капацитет.

Бојан Мамиќ во текот на својата професионална кариера настапувал за повеќе од 20 клубови.

Период по играњето фудбал
-------------------------

### Тренирање

Мамиќ поседувал диплома со ранг Б добиена од УЕФА за да може да работи како тренер.

### Детска Обединета Академија Парнаиба

По пензионирањето како играч во 2016 година, Мамиќ ја формирал својата фудбалска академија, во градот Парнаиба во северниот дел на Бразил.

Академијата била наменета за деца на возраст од 5 до 17 годишна возраст и моментално во неа тренираат над 150 студенти, бројка што ја прави најголемата фудбалска академија во градот. Мамиќ ги тренирал децата зборувајќи на англиски јазик, но и на португалски јазик.

Приватен живот
--------------

Бојан Мамиќ зборувал српски, англиски, португалски, шпански и руски јазик.

Наводи
------

1. ↑  „Parnahyba fecha lista de jogadores e anuncia atacante sérvio Bojan Mamic". *Globo Esporte* (Portuguese). Посетено на 25 December 2015.CS1-одржување: непрепознаен јазик (link)

Надворешни врски
----------------

* Фејсбук страница Kids United Parnaiba
* Бојан Мамиќ на soccerway
Ноќен поглед на Сан Диего
**Сан Диего** (англиски: *San Diego*) е град во јужна Калифорнија, во близина на Мексиканската граница, со 1.223.400 жители. Сан Диего е најјужното пристаниште во САД на плажата на Тихи Океан. Основан е во 1867, недалеку од мисијата која ја направиле Шпанците во 1769. Со внатрешноста е поврзан дури во 1864. Според историските написи на племето Kumeyaay, Сан Диего е првиот град посетен од Европејците на онаа страна што сега е западниот брег на САД. Сан Диего потекнува од 1542 година, кога Juan Rodríguez Cabrillo ги поставил првите бази од Шпанија. Presidio и Mission San Diego de Alcalá го пронашле во 1769 и ја формирале првата европска населба на местото каде што сега е Калифорнија. Во 1821 година Сан Диего станува дел од првата независна мексиканска држава. Во 1850 година станува дел од САД која го добива после американско-мексиканската војна.

|  |  |
| --- | --- |
| Stub icon | *Оваа статија за место во САД е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * п
* р
* у
50 најголеми градови во САД по население |
| --- |
|  |
| 

|  |  |  |  |  |  |
| --- | --- | --- | --- | --- | --- |
|     | 
1. Њујорк
2. Лос Анџелес
3. Чикаго
4. Хјустон
5. Финикс
6. Филаделфија
7. Сан Антонио
8. Сан Диего
9. Далас
10. Сан Хозе

 | 
11. Детроит
12. Џексонвил
13. Индијанаполис
14. Сан Франциско
15. Колумбус
16. Остин
17. Форт Ворт
18. Мемфис
19. Шарлот
20. Балтимор

 | 
21. Ел Пасо
22. Милвоки
23. Бостон
24. Сиетл
25. Нешвил
26. Денвер
27. Вашингтон
28. Лас Вегас
29. Луисвил
30. Портланд

 | 
31. Оклахома Сити
32. Тусон
33. Атланта
34. Албакерки
35. Фресно
36. Лонг Бич
37. Сакраменто
38. Меса
39. Канзас Сити
40. Кливленд

 | 
41. Вирџинија Бич
42. Омаха
43. Мајами
44. Оукленд
45. Талса
46. Минеаполис
47. Колорадо Спрингс
48. Роли
49. Хонолулу
50. Арлингтон

 |

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 126656723
* LCCN: n79056560
* GND: 4269521-1
* SUDOC: 033890021
* BNF: cb124701256 (податоци)
* NKC: xx0028917
* BNE: XX458137

 |

 |
**Жабутикаба** или **Бразилско грозје** (науч. *Myrciaria cauliflora*) — овошје што расте на дрво. Припаѓа на семејството Мирти, а името го добило по бразилскиот град Жабутикаба. Ова растение е едно од најценетите овошни дрва кое го има во Југоисточните делови на Бразил, Боливија, Парагвај и Северна Аргентина.

Особености
----------

Жабутикабата претставува вечно зелено дрво. Карактеристично е што ова растение расте на самото стебло. Излегуваат прво жолтеникави цветови кои се шират низ целото стебло и гранките, па тогаш расте како плод околу 3 до 4 см во дијаматар. Внатре во дебелата кора овошјето е меко и има 4 семки. Плодот е многу вкусен и од него може да се направи вино или ликер. За жал, овошјето не стои долго на дрво, почнува да ферментира за околку 3 или 4 дена.

Галерија
--------

* ДрвоДрво
* Листови на дрвотоЛистови на дрвото
* ЦветЦвет

Наводи
------

1. ↑  *The Plant List: A Working List of All Plant Species*, Посетено на 23 April 2016
2. ↑  „*Plinia cauliflora*". *Информативна мрежа за гермоплазмени ресурси*. Служба за земојоделско истражување, Министерство за земјоделство на САД. Посетено на 2016-04-23. (англиски)

Надворешни врски
----------------

|  |  |
| --- | --- |
| Ризница | „*Plinia cauliflora*" на Ризницата ? |

* Jaboticaba Архивирано на 20 јуни 2017 г. California Rare Fruit Growers.
* Jaboticaba Features and growing conditions.
**Основен суд Куманово** — суд со основна надлежност сместен во градот Куманово и го опфаќа подрачјето на општините Куманово, Липково и Старо Нагоричане. Воедно, овој суд има и проширена надлежност за подрачјето на судовите во: Куманово, Кратово и Крива Паланка.

Судот во Куманово ја извршува судската власт во прв степен во рамките на гореспоменатите општини. Основниот суд во Куманово одлучува за сите дела во прв степен по кривични дела и прекршоци извршени на подрачјето на општините.

Историја
--------

### Судови претходници на Основниот суд Куманово

Суд во Куманово, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година. Преку таа повелба, во јуни 1945 година во Куманово бил создаден Околиски народен суд со двајца судии, именувани од Владата на Федерална Македонија, од кои еден претседател на судот. За прв судија бил именуван Петар Липковски, а потоа и Трајко Димитриевски. За прв Претседател на тогашниот Околиски народен суд Куманово бил именуван Вангел Ацев. Судот потпаѓал под Окружниот суд во Скопје. Во периодот 1956-1965 во Куманово работел и второстепен Окружен суд за Кумановската околија.

### Основање

Во 1965 година бил донесен Закон за нова територијална поделба на Македонија со кој биле укинати околиите (вклучувачки ја Кумановската Околија) и со тоа биле укинати и Околискиот и Окружниот суд Куманово и бил создаден Општинскиот суд во Куманово. Со новиот Закон за судовите донесен во 1996 година, Општинскиот суд Куманово бил преименуван во Основен суд Куманово во чиј состав влегол и поранешен Општински суд за прекршоци.

### Претседатели на кумановските судови

Претседатели на сите судови во Куманово, почнувајќи во 1945 година, биле следниве:

* Вангел Ацев
* Гого Петровски
* Тодор Анастасов
* Ристо Андоновски
* Светозар Максимовски
* Џемаил Шабан Османи
* Радомир С. Каревски
* Миле Поповски
* Радомир С. Каревски
* Владимир Николовски
* Благоја Цветковски
* Миле Поповски
* Звонко Јосевски
* Стојман Димковски
* Селвер Исмани
* Ленка Бабановска
* Јованка Никодиновска
* Сефер Мехмети
* Муса Сулејмани
* Беџет Елези.

Внатрешна организација
----------------------

Основниот суд во Куманово е поделен на пет одделенија: приемно, граѓанско, прекршочно, кривично и извршно одделение.

Поврзано
--------

* Основни судови со основна надлежност во Македонија

Наводи
------

1. ↑  „Закон за судовите" (PDF). *Министерство за правда на Македонија*. Службен весник на Република Македонија. Посетено на 11 октомври 2016.
2. 1 2 3 4 5  „Општи податоци (надлежности и историјат)". sud.mk. Архивирано од изворникот 2022-12-12. Посетено на 12 декември 2022.

Надворешни врски
----------------

* Матична страница
*За другите опсади на градот видете Опсада на Цариград* 

**Падот на Цариград** се случил во текот на Четвртата крстоносна војна на 13.04.1204 година кога било срушено Византиското царство. На почетокот, како основа за овој поход бил освојување на исламскиот Египет. Но по заговор од страна на Венецијанската Република, крстоносците најпрвин го освоиле Задар, а подоцна се освртиле и кон христијанска Византија. Градот бил преземан, а по влегувањето на крстоносците во градот, тој бил ограбен и опожарен. Така, на местото на Византија, биле формирани нови крстоносни држави: Латинско Царство, Солунско кралство, Ахајско Кнежевство, Атинско Војводство, Никејско Царство, Епирско Деспотство и Трапезунтско Царство.

Поврзано
--------

* Опсада на Цариград (1203)
* Опсада на Цариград (1235)

Наводи
------

1. 1 2  J. Phillips, *The Fourth Crusade and the Sack of Constantinople*, 106
2. ↑  J. Phillips, *The Fourth Crusade and the Sack of Constantinople*, 159
3. 1 2  J. Phillips, *The Fourth Crusade and the Sack of Constantinople*, 269

Надворешни врски
----------------

* *The Latin Occupation in the Greek Lands - The Latin Empire*, from the Foundation of the Hellenic World

 *Оваа статија поврзана со Крстоносните војни е никулец. Можете да помогнете со тоа што ќе ја проширите*.
**Епископ Климент** (световно име **Горан Божиновски**; Скопје, 20 февруари 1972

) — викарен епископ на Преспанско-пелагониската епархија, со титула Хераклејски.

Животопис
---------

По завршувањето на средното економско училиште се запишува на студии по книжевност на скопскиот универзитет, и како вонреден студент на Теолошкиот факултет на кој и дипломира. На Света Гора заминува во 1993 година во Григоријатскиот манастир, каде што е замонашен со име Климент.

Две години подоцна, со благослов на митрополитот Петар се враќа во Македонија, вклучувајќи се во процесот на возобновување на монаштвото во македонските манастири. Првите пет години ги поминува во манастирот Водоча, крај Струмица.

Свештеноѓакон станува во Романија во 1995 година, во резиденцијалниот манастир на романскиот епископ Калиник, докажан пријател на Македонската православна црква.

За свештеномонах е ракоположен од митрополитот Петар во 1996 година, а од митрополитот Наум е произведен во игумен и архимандрит истата година. Духовен отец е на братството на манастирот Свето Преображение во Зрзе од 1997 година, на сестринството од манастирот Светиот Архангел Михаил во Варош, а од мај 2004 година е в.д. старешина на манастиротТрескавец.

Во 2005 година се запишал на постдипломски студии на Филозофскиот факултет во Скопје, на Катедрата за класични студии.

На 11 јули 2005 година, во соборниот храм на Преспанско-пелагониска епархија „Свети Димитриј" во Битола се одржало наречение со кое се објавила хиротонијата на идниот викарен епископ Хераклејски, г. Климент.

На 12 јули 2005 година, во Црквата „Св. Димитриј" - Битола е хиротонисан за викарен епископ на Преспанско-пелагониската епархија односно на Митрополитот Петар.

Наводи
------

1. ↑  Историски осврт Архивирано на 2 октомври 2017 г. на семрежното место на Преспанско-пелагониската епархија
2. ↑  „архивска копија". Архивирано од изворникот на 2016-09-21. Посетено на 2014-06-25.
3. ↑  Наречение на новоизбраниот викарен Епископ Хераклејски на семрежното место на МПЦ
4. ↑  Нова хиротонија за епископ на семрежното место на МПЦ

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Митрополити на Македонската православна црква — Охридска архиепископија |
| --- |
|  |
| Сегашни архијереи | Стефан (*Скопска епархија*) \* Петар *(Преспанско-пелагониска епархија)* \* Јован *(Крушевско-демирхисарска епархија)* \* Тимотеј *(Дебарско-кичевска епархија)* \* Наум *(Струмичка епархија)* \* Агатангел *(Повардарска епархија)* \* Методиј *(Американско-канадска епархија)* \* Пимен *(Европска епархија)* \* Иларион *(Брегалничка епархија)* \* Марко *(Делчевско-каменичка епархија)* \* Јосиф *(Тетовско-гостиварска епархија)* \* Григориј *(Кумановско-осоговска епархија)* \* Јоаким *(Дељадровско-илинденска епархија)* \* Климент \* Давид \* Јаков \* Партениј\* Свет синод *(Австралиско-новозеландска епархија, Австралиско-сиднејска епархија)* |  |
|  |
| Македонска православна црква — Охридска архиепископија |

 |
|  |  |
| --- | --- |
| Ризница | „Летен јоргован" на Ризницата ? |

**Летниот јоргован** (науч. *Buddleja davidii*, застарено *Buddleia davidii*) — грмушка од семејството Будлеи. Растението потекнува од северозападна Кина и Јапонија. Нашироко се користи како украсно растение, а се одгледуваат и многубројни сорти. И покрај името, ова растение не е јоргован.

Во многу земји, како на пример Англија, ова е инвазивно растение, а пак во сојузните држави Орегон и Вашингтон во САД, летниот јоргован се смета за штетен коров .

Овој вид е натурализиран во највеќето градови во средна и јужна Европа, каде може да се прошири по пустелии и градини. Летниот јоргован претставува важен дел од исхраната на многу видови на пеперутки.

Растението не е прилагодено на остри континентални зими, и угинува на температури под -15 °C до -20 °C.

Надворешни врски
----------------

* Floridata: *Buddleja davidii* (англиски)
* USDA профили на растенија: *Buddleja davidii* (англиски)
* 2005. Правилник за штетен коров и негова класификација. Министерство за земјоделство на Орегон Архивирано на 10 декември 2006 г. (англиски)
**Борис Барнет** (руски: *Бори́с Васи́льевич Ба́рнет*, 18 јуни 1902, Москва - 8 јануари 1965, Рига) - советски филмски режисер и глумец.

Животопис
---------

Под дејство на алкохолизмот со којшто се борел и разочаран од неуспехот на последните негови филмови, Барнет се обесил на 8 јануари 1965 година. Притоа, тој оставил писмо во кое напишал дека му се чини дека ја изгубил способноста да прави добри филмови, а со тоа ја загубил и желбата за живот.

Творештво
---------

Денес, критиката го смета Барнет за еден од заборавените гении на советската кинематографија. Неговиот култен статус го создале припадниците на францускиот нов бран, како Жак Ривет и Жан Лик Годар, кој изјавил: „Ако не ви се допаѓаат неговите филмови, сигурно имате срце од камен." Исто така, и Тарковски, Климов, Мита и Михалков биле воодушевени од филмовите на Барнет.

Наводи
------

1. 1 2  Кинотека на Македонија, „Програма, ноември 2015".
**Јосип Димитар Пугел** ( 1928
 во Скопје — 14 ноември 1944

 во Сарај, Скопско) — македонски партизан, борец за слобода на Македонија и учесник во НОВ.

Животопис
---------

Завршил основно училиште. Војната и окупацијата на Македонија му го попречиле натамошното образование. Така станал општ работник. Во народноослободителното движење се приклучил и активно учествувал во подготовките за оружено востание. Учествувал во диверзантските акции против окупаторот. Во септември 1944 година стапил во Дванаесеттата македонска ударна бригада. Бил борец на  втората чета, на третиот баталјон. Во бригадата спаѓал меѓу најмладите нејзини борци. Бил учесник во борбите против балистите и Германците, во околината на Скопје. Посебно се истакнал во акциите и борбите против непријателот на железничката линија Зелениково - Драчево. Учествувал во борбите за ослободување на Велес, а потоа и на Скопје. На 14 ноември 1944 година, храбро загинал во една борба против балистичките банди кај Сарај.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 237. На `|first=` му недостасува `|last=` (help)
**Африканска млечкa** (науч. *Euphorbia trigona*) — вид на цветно растение од семејството на млечките (*Euphorbiaceae*) кое потекнува од Средна Африка. Нешто вообичаено во одгледувањето како домашно растение или како жива ограда, видот е еден од млечките со сочни стебла и гранки како приспособување на сушните клими.

Опис
----

Оваа сончна грмушка има исправено стебло и многу гранки кои исто така растат нагоре. Стеблото и гранките можат да имаат две или три страни. Самото стебло е темно зелено со светло зелени обрасци во облик на буквата V. Трњето од 5 мм се појавува во пар на гребените на стеблото. Листовите во облик на капка растат помеѓу двата трна на секој гребен. Растението никогаш не било познато дека цвета, и веројатно е хибрид.

Одгледување
-----------

Африканската млечка може да издржи кратки ниски температури до −3 °C (27 °F). Претпочита песочна почва, но може да се справи со повеќето видови на добро исцедена почва. Може лесно да се искорени од исечоците на стеблото, ако се остави да се исуши 3-7 дена пред садењето за да може да формира калус и да не изгние. Расте до висина од 1.5-3 м.

Хемија
------

Како и кај многу други видови од родот млечки, латексот од растението е отровен и може да предизвика иритација на кожата. Тоа е растение без штетници. Проблем со кој се соочуваат некои тригони е тоа што тие се подложни на паѓање кога целосно ќе пораснат поради нивниот плиток и мал коренов систем.

Употреба
--------

Растението е познато само во човечкото одгледување и најчесто е одгледувано како домашно растение. Се користи како обредно растение и жива ограда во Габон.

Галерија
--------

* Африканска млечка во Ботаничката градина на ПМФ во СкопјеАфриканска млечка во Ботаничката градина на ПМФ во Скопје
* Африканска млечка во Ботаничката градина на ПМФ во СкопјеАфриканска млечка во Ботаничката градина на ПМФ во Скопје
* Африканска млечка во Ботаничката градина на ПМФ во СкопјеАфриканска млечка во Ботаничката градина на ПМФ во Скопје

Наводи
------

1. ↑  James Cullen, Sabina G. Knees, H. Suzanne Cubey. *The European Garden Flora Flowering Plants: A Manual for the Identification of Plants Cultivated in Europe, Both Out-of-Doors and Under Glass.* Cambridge University Press, 2011. стр. 498. ISBN 9780521761550
2. 1 2 3 4 5  *Medicinal Plants, Volume 1*. PROTA, 2008. стр. 260. ISBN 9789057822049
3. ↑  FLEURS TROPICALES DES JARDINS D'AFRIQUE, Miller, Euphorbia trigona, „Euphorbia trigona - fleurs d'afrique". Архивирано од изворникот на 11 март 2016. Посетено на 30 мај 2023.

Надворешни врски
----------------

* Африканска млечка на Ризницата ?
**Александриска детелина** (латински:Trifolium alexandrinum ( **египетска детелина**, детелина **berseem**) е годишна детелина која се одгледува претежно во наводнувани суптропски региони и се користи како мешункаста култура. Таа е важна зимска култура во Египет, каде што можеби се одгледувала уште од античко време, и бил воведен во северна Индија на почетокот на деветнаесеттиот век. Се одгледува и во САД, Европа, Кина и Австралија.

Растението достигнува 30 до 100 см висина со исправени или нагорни стебла. Постојат два вида на оваа детелина, еднократна и повеќекратна. Едноделните сорти, како „Балади", имаат висока точка на растење и имаат слабо закрепнување откако ќе се окосат. Повеќекратните сорти, како „Фрсти", имаат пониска точка на растење што овозможува повеќекратна жетва од едно сеење.

Александриската детелина е генерално чувствителна на мраз и треба да се сади само откако ќе помине сезоната за мраз. Исклучок е „Frosty" berseem clover која била развиена од Grassland Oregon, Inc. и објавена во 2016 година. Оваа сорта е способна да преживее температури до 5 степени.

Александриската детелина е способна да произведе до 8 тони сточна храна во една сезона на растење. Александриската детелина е слична по квалитет на сточна храна со онаа на луцерката. . 

**Зелено ѓубриво.** Александриската детелина може да се користи и како покривна култура за сузбивање на плевелите или како зелено ѓубриво што обезбедува азот за следните култури. Како култура со зелено ѓубриво.

Александриската детелина како сточна храна
------------------------------------------

Александриската детелина обезбедува високо хранлива и вкусна сточна храна за добитокот во зимската сезона во повторени сечи. Содржи 17% сурови белковини, 25,9% сурови влакна и 60-65% содржина на TDN (Вкупно сварливи хранливи материи). НаАлександриската детелина и треба блага температура за да никне и дополнително да се воспостави. Нејзиниот раст е ограничен за време на многу студено или ладно време. Расте добро на средно до тешки почви и се спротивставува на соленоста.

Наводи
------

1. 1 2  „*Trifolium alexandrinum* L.". *Plants of the World Online*. Кралски ботанички градини во Кју. Посетено на 28 April 2022. (англиски)
2. ↑  Muhammad, Dost; Misri, Bimal; El-Nahrawy, Mohamed; Khan, Sartaj; Serkan, Ates (2014). *Egyptian clover (Trifolium alexandrinum)* (PDF). Cairo: FAO Regional Office for the Near East and North Africa. ISBN 9785-108008-5-92.
3. ↑  Oushy, Hamdy (2008). „USAID Fact Sheet: Berseem Clover" (PDF).
4. ↑  „Cold Tolerant Berseem Clover Provides Frost Seeding Option". *AgNewsWire* (англиски). 2018-01-16. Посетено на 2019-07-06.
5. ↑  „Berseem Clover". *www.sare.org*. Посетено на 2019-07-06.
6. ↑  „Dairy Knowledge".

Надворешни врски
----------------

* Александриска детелина - држава Нов Јужен Велс преку Одделот за примарни индустрии на Нов Јужен Велс 2007 година
***Trifolium barbigerum*** е вид на детелина позната по народното име **брадеста детелина**.

Распространетост
----------------

Растението е домородно на централното крајбрежје и Северна Калифорнија и Орегон. Расте под 700 метри надморска височина. Области што се наоѓа овој вид на детелина ги вклучуваат северните Каналски Острови во Калифорнија, бреговите на Калифорнија и околу заливот на Сан Франциско.

Расте во многу видови на живеалишта, вклучително и крајбрежни прерии, мешани зимзелени шуми, борови шуми и мочуришни - крајбрежни области. Се среќава и во нарушени и обработени површини.

Опис
----

*Trifolium barbigerum* е едногодишна билка која расте исправено и нејзината текстура може да биде влакнеста или безвлакнеста. Листовите се поделени на овални ливчиња долги до 2,5 сантиметри, понекогаш со засеци на врвовите. Дршките на листовите се големи и имаат променлива форма.

Цветот е широк до 2,5 сантиметри. Секој цвет има чашка од чашкино ливче и кои се стеснуваат на една или повеќе реси кои се обложени со долги влакна. Во секоја чашка е цветната корола која може да биде розово виолетова, бела или двобојна виолетова и бела.

Периодот на цветање е од април до јули.

### Варијации

*Trifolium barbigerum* порано биле класифицирани со две сорти, кои не се во сегашна употреба:

* *Trifolium barbigerum* var. *andrewsii* — рекласифициран како *Trifolium grayi*.
* *Трифолиум. barbigerum* var. *barbigerum* — рекласифициран како синоним на *Trifolium barbigerum.*

Наводи
------

1. 1 2 3  Calflora: *Trifolium barbigerum*
2. ↑  „Trifolium barbigerum". Служба за заштита на природните ресурси при USDA — база PLANTS.
3. ↑  Calflora: *Trifolium barbigerum* var. *andrewsii*; not an active name; see *Trifolium grayi*. accessed 2.28.2016.
4. ↑  Calflora: *Trifolium. barbigerum* var. *barbigerum*; not an active name; see *Trifolium barbigerum*. accessed 2.28.2016.

Надворешни врски
----------------

* База на податоци Calflora: *Trifolium barbigerum* (Брадеста детелина)
* Jepson Manual eFlora (TJM2) третман на *Trifolium barbigerum*[*мртва врска*][*мртва врска*]
* UC CalPhotos галерија: *Trifolium barbigerum*
| 
Поврзано |
| --- |
| * Настани во 99 година
* Државни водачи по година
 |

Ова е **список на државни водачи, премиери, и други водачи**  во **99** година. 
Ова е **список на државни водачи** во 99 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Азија
-----

* **Абасидски калифат** - Ал Кадир, Калиф на Багдад (991-1031)
* **Асам** - Брамапала, Крал на Асам (990–1010)
* **Византија** - Василиј II, Византиски Цар (976–1025)
* **Кина** - Жензонг, Цар на Кина (997-1022)

Африка
------

* **Мароко** - Зири, Емир на Мароко (987–1001)

Европа
------

* **Венецијанска Република** - Пјетро Орсеоло Втори, Дуждов на Венеција (991-1009)
* **Беневенто** - Пандулф Втори, Принц на Беневенто, (981–1014)
Карта на студена војнастуденовоената Европа и Блискиот Исток која ги прикажува државите кои добиле помош според Маршаловиот план. Сините столпчиња ја прикажуваат приближната количина на помош по држава.
**Маршалов план**, официјално наречен **План за европска обнова** — план на САД за обновување на повоена Европа и сузбивање на влијанието на комунизмот по Втората светска војна. Задачата за подготовка на планот ја добил Џорџ Маршал и неговите колеги од Стејт департментот, а покрај Маршал за подготовка на планот најмногу придонеле Вилијам Клејтон и Џорџ Кенан.

Државите учеснички и добиените средства
---------------------------------------

Творецот на планот - Џорџ Маршал

| Држава | 1948/49(милиони $) | 1949/50(милиони $) | 1950/51(милиони $) | Вкупно(милиони $) |
| --- | --- | --- | --- | --- |
|  Австрија | 232 | 166 | 70 | 488 |
|  Белгија и  Луксембург | 195 | 222 | 360 | 777 |
|  Данска | 103 | 87 | 195 | 385 |
|  Франција | 1.085 | 691 | 520 | 2.296 |
|  Грција | 175 | 156 | 45 | 366 |
|  Исланд | 6 | 22 | 15 | 43 |
|  Ирска | 88 | 45 | — | 133 |
|  Италија и Предлошка:Country data Трст | 594 | 405 | 205 | 1.204 |
|  Холандија | 471 | 302 | 355 | 1.128 |
|  Норвешка | 82 | 90 | 200 | 372 |
|  Германија | 510 | 438 | 500 | 1.448 |
|  Португалија | — | — | 70 | 70 |
|  Шведска | 39 | 48 | 260 | 347 |
|  Швајцарија | — | — | 250 | 250 |
|  Турција | 28 | 59 | 50 | 137 |
|  Обединето Кралство | 1.316 | 921 | 1.060 | 3.297 |

Наводи
------

1. ↑  Hogan (1987)
2. ↑  Се однесува само на англо-американските окупациони зони кои во 1949 година станале Западна Германија. Планот ја вклучува цела Германија, но не бил примена на Источна Германија.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Амалафрид** — синот на последниот тириншки крал Херманафрид и неговата сопруга Амалаберга, ќерка на Амалафрида и ќерка на остроготскиот крал Теодорих Велики.

По падот на кралското седиште на Тирингија, Скитинги во рацете на кралот Мецки, Теодорих I во 531 година, Амалаберга побегнала кај остроготскиот крал нејзиниот брат Теодад, со Амалафрид и неговата сестра Роделинда. Тие биле освоени од византискиот војсководец Велизар и испратени во Цариград, заедно со заробениот остроготски крал Витигес (или Витигис). Јустинијан го поставил Амалафрид за војсководец а неговата сестра Роделинда лангобардскиот крал Авдоин.

Кога лангобардите побарале од Јустинијан I помош против гепидите, тој испратил армија под водство на Јустин и Јустинијан, синовите на Герман, Аратиј и Сварту (поранешен владетел на Херули), и Амалафрид. Сите останале во Улпијана, Илирија, за да одлучат за прашање од доктринта меѓу месните христијани. Амалафрид повел дел од римската армија против гепидите. Авдоин подоцна испратил пратеници до Јустинијан да се пожали поради слабата поддршка, најверојатно тоа бил мал дел од целата армија. Сепак, Амалафрид и лангобардскиот домаќин под водство на Авдоин извојувале голема победа над гепидите.

Амалафрид имал и син Артахис (Погледајте Венациј Фортунат) но ништо не се знае за неговата судбина.

Наводи
------

1. ↑  Martindale, Jones & Morris (1992), p. 50

Извори
------

* Procopius, Gothic War (535–552) VII, 25
* Venantius Fortunatus, Carm. App. 3
* Martindale, John R.; Jones, A.H.M.; Morris, John (1992), *The Prosopography of the Later Roman Empire, Volume III: AD 527–641*, Cambridge University Press, ISBN 0-521-20160-8
**Македонски национален фронт** — патриотска организација во Република Македонија формирана со цел обединување на македонските патриоти. На 6 април 2017 година, 22 патриотски здруженија се обединија под покровителство на националниот фронт.

Прва повелба на Македонскиот национален фронт
---------------------------------------------

Повелбата за стратешка соработка за заштита на виталните национални и државни интереси на Република Македонија е повелба на Македонскиот национален фронт односно македонските патриотски здруженија во која се истакнуваат ставовите на организацијата. Повелбата е усвоена на 6 април 2017 за време на првото заседание на националниот фронт на кој учествувале 22 патриотски здруженија од Република Македонија.

Наводи
------

1. ↑  „архивска копија". Архивирано од изворникот на 2017-06-16. Посетено на 2017-07-18.

|  |  |  |  |
| --- | --- | --- | --- |
| 

| * п
* р
* у
Македонски национален фронт |
| --- |
|  |
| 
* МПЗ „Ангел Винички" - Виница
* МПЗ „Андон Ќосето" - Велес
* МПЗ „Апостол Терзиев" - Гевгелија
* МПЗ „Атанас Бабата" - Пробиштип
* МПЗ „Васил Чакаларов" - Тетово
* МПЗ „Владо Черноземски" - Куманово
* МПЗ „Дамјан Груев" - Делчево
* МПЗ „Димитрија Чуповски" - Чашка
* МПЗ „Илинден 1903" - Крушево
* МПЗ „Јане Сандански" - Ново Село
* МПЗ „Коста Мазнејков" - Струмица
* МПЗ „Лазар Поп Трајков" - Градско
* МПЗ „Непокор" - Струга
* МПЗ „Никола Карев" - Чешиново Облешево
* МПЗ „Пере Тошев" - Прилеп
* МПЗ „Славчо Абазов" - Кочани
* МПЗ „Тодор Александров" - Битола-Скопје
* МПЗ „Методија Патчев" - Охрид
* МПЗ „Мише Развигоров" - Штип
* МПЗ „Христо Татарчев" - Ресен

 |

 |
**Маргарита Христова** е македонска пејачка кој твори на македонската забавна сцена повеќе од 20 години. Родена е на 18 март 1973 во Битола. Својата музичка кариера ја започнала уште во 1987 година на фестивалот „Златен Глас". Таа била победник на фестивалот „Југовизија" во 1991 година, со што била последната избраничка на тогашната СФРЈ за фестивалот Евровизија. Повеќепати учествувала на фестивалот Макфест во Штип, како и на други музички фестивали во Македонија и странство. Остварила и повеќе турнеи во странство. Освоила повеќе награди на меѓународни музички феситвали, во 2009 во Турција, а во 2010 победила на меѓународен фестивал во Малта освојувајќи ја наградата за најдобар пејач.

Наводи
------

1. 1 2  „архивска копија". Архивирано од изворникот на 2016-03-04. Посетено на 2011-06-22.
2. ↑
3. ↑
**Прогонство** или **егзил** (заемка од латинскиот *Exilium =* протеран во туѓа земја) — збор кој означува отсуство на лице или група луѓе од сопствената родина поради прогон или протерување од државата или поради неподносливи услови за живот во нивната земја што предизвикува иселување.

Значи, прогонството е поврзано со ограничувања на слободниот развој на лицето во матичната земја. Наспроти прогонот во сопствената земја, на новото одредиште, нема ограничувања или санкции за личните слободи од владата на земјата одговорна за егзилот.

Доброволно прогонство
---------------------

Исто така, постои поимот *доброволно прогонство*, кој опишува претежно политички мотивирано заминување од земјата поради страв од сериозна казна, комбинирано со намера за невраќање во татковината.

Историја
--------

Во човечката историја, прогонството било применето многу рано како облик на казна. Понекогаш поранешните челници на власта (често диктатори) завршуваат во прогонство во друга земја.

Азил
----

Во многу земји, прогонетите можат, под одредени услови, да добијат политички азил на барање, што е правен статус кој одговара на дозвола за престој и законски штити од испраќање во нивната татковина од која бегаат.

Поврзано
--------

* Иселување

Наводи
------

1. ↑  „прогонство" — Дигитален речник на македонскиот јазик
2. ↑  „прогонство" — Официјален дигитален речник на македонскиот јазик
3. ↑  „егзил" — Дигитален речник на македонскиот јазик
4. ↑  „егзил" — Официјален дигитален речник на македонскиот јазик
**Вампирџија** — ТВ-филм во режија на Горан Тренчовски, а сценариото на филмот е напишано од Владимир Плавевски. Главните улоги ги толкуваат Петар Темелковски (Вампирџијата) и Роберт Вељановски (Чиракот). Останати улоги: Петре Арсовски (Горазд), Мустафа Јашар (Џузбашијата), Сенко Велинов (Џемсит), Бранко Ѓорчев (Ангеле), Крсте Јовановски (Василие), Зорица Панчиќ (Василија), Томе Витанов (Ефрем), Димитар Зози (Џузбешија 2), Искра Ветерова (Сенисте), Самоил Стојановски (Толе Кртот) и Александра Пешевска (Ангелина).

Сцена од филмот „Вампирџија"

Кратка содржина
---------------

Серафим е вампирџија — ловец на вампири, кој талка низ македонските села и за пари ги уништува свампирените мртовци. Чирак му е младиот Фидан, кого Серафим го подучува на опасниот вампирџиски занает, азбуката и уште понесигурниот живот во Македонија. Вампирџијата и неговиот ученик запаѓаат во борба со македонските вампири, со турската власт и со комитите кои ги опкружуваат, како и со авџи-табурите, платените ловци на комити. Прокобата на вампирџискиот занает ја искусува младиот Фидан, кој не знае дали вампирџијата Серафим е божји ангел или слуга на ѓаволот.

Сценариото ја развива семантичката теза за талкањето на душата по умирањето како казна за грешните души. Вампирџијата Серафим, метафора на животниот промискуитет, е наемен искупувач на грешните душа, а младиот Фидан е метафора на животна доблест која верува во оправданоста на животот.

Со хорор елементи и ироничен хумор се осознава суеверието на македонскиот човек здробен од турското ропство, но се утврдува и неговиот бунт кон духовниот и физичкиот терор, изразен преку традицијата на вампирџиството и комитаџиството.

Надворешни врски
----------------

* Официјално мрежно место на филмот „Вампирџија"[*мртва врска*]
Царица на Византиското ЦарствоПредлошка:SHORTDESC:Царица на Византиското Царство

**Ефимија**, чие оригинално име било **Лупицина**, била сопруга на Јустин I од Византиското Царство и основач на Јустинијановата династија која траеше од 518-602.

Царицата Ефимија е заслужна за црковната политика на Јустин I, според официјален црковен запис кој датира од 540 - Хрониката на Едеса. Таа ја основала црквата Света Ефимија, каде што била погребана по нејзината смрт во 523 или 524. Јустин бил погребан покрај неа во 527.

Бракот на Ефимија и Јустин се проценува дека се случил за време на владеењето на Анастасиј I (владеел 491-518), кога Јустин имаше успешна кариера во византиската војска.

Прокопиј исто така тврди дека и двата членови на царската двојка го стекнале престолот во последните години од нивните животи. Биле без деца, затоа нивниот наследник бил Јустинијан I, кој бил внук и посвоен син на Јустин.

Се смета дека оригиналното име го добила од Лупа - волчицата која ги одгледала Ромул и Рем, која се поврзува со култот на оваа божица-волк и матрилинеарната етрурска цивилизација која му претходеше на Рим. Емулацијата на културниот херој, верскиот маченик Света Ефимија, може да претставува причина за селекција на Ефимија како царското име, особено имајќи ги предвид верските промени кои тогаш се случувале во Цариград и очигледниот интерес на царицара за почитувањето на светицата.

Наводи
------

1. ↑  Prosopography of the Later Roman Empire, vol. 2
2. 1 2  Geoffrey Greatrex, "Euphemia, Wife of Justin I"
3. ↑  Procopius, "Secret History", Chapter 6.17

Предлошка:S-roy

|  |  |  |
| --- | --- | --- |
| Претходник**Елија Аријадна** | **Византиска царица**518–c. 524 | Наследник**Теодора** |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 39768451
* GND: 102466734

 |

 |
**Медреса Зинџирли** (кримскотатарски: *Zıncırlı medrese, Зынджирлы медресе*) — медреса која била основана во 1500 година од страна на ханот Менгли I Гирај во близина на градот Бахчисарај во Крим. Оваа медреса е најстарата сочувана зграда на образовна институција на територијата на Украина. Тоа е, исто така, единствената историска медреса на Крим која преживеала во текот на советскиот период. Во превод поимот зинџирли значи синџир, а своето име медресата го добила поради синџирот кој виси над влезната врата.

Во Русија, која ја контролира спорната територија на Крим, медресата е објект од културното наследство, а во Украина е споменик на културно наследство од национално значење.

Историја
--------

Медресата била изградена во 1500 година и долго време претставувала традиционално исламско училиште за високо образование до 1917 година, кога била претворено во медицинско училиште од страна на болшевичките власти. Во 1939 година, комплексот на згради околу медресата станала ментална болница. По враќањето во својата татковина, Кримските Татари успеале да се здобијат со контрола на историската зграда.

Архитектура
-----------

Медресата е изградена од градежен камен, во квадратен план, на еден спрат, со внатрешен двор, каде што во старите времиња постоело фонтана. По должината на периметарот на дворот на медресата поминува аркада галерија, составена од десет полукружен куполи. На три страни од галеријата се наоѓаат станбени и тренинг сали со зашилени лакови. Сасмата надворешност на објектот наликува на тврдина. На единствената порта за влез во медресата виси синџир од железо, така што секој што сака да влезе во медрасата треба да ја наведне главата. Следниот натпис стои над вратата:

{{цитат:„Ова е училиште со помош на милостивиот Бог наредил да се подигне Менгли Гирај, син на Хаџи Гирај, нека продолжи неговото царство до крајот на овој век. 906 година.}}

Во 2007 година, Турција донирала $ 2.75 милиони долари за реставрација на медресата и соседното турбе на првиот кримски хан Хаџи Гирај.

Од октомври 2015 година, училиштето било вклучено во списокот на културно наследство од федерално значење.

Наводи
------

1. ↑  „архивски примерок". Архивирано од изворникот на 2008-12-11. Посетено на 2018-05-07.
2. ↑  1500 год според христијанскиот календар.
3. ↑  Турция выделила почти 3 млн долларов на восстановление древних мусульманских памятников в Бахчисарае
4. ↑

Надворешни врски
----------------

|  |  |
| --- | --- |
| Ризница | „Медреса Зинџирли" на Ризницата ? |